**Minőségjelentés**

**Erdőkárok összesített kimutatása (OSAP 1255)**

1. **Általános információk:**

Adatforrás: Országos Erdőkár Nyilvántartás (OENYR)

Jogszabályi alap: 2009. évi XXXVII. törvény az erdőről, az erdő védelméről és az erdőgazdálkodásról

Adatgazda szervezet: Nemzeti Földügyi Központ

Megfigyelési egység: erdőrészlet

Adatátvétel gyakorisága: évenkénti

Beérkezési határidő: tárgyévet követő május 31.

Tervezett publikálás időpontja: tárgyévet követő június 30.

1. **Az adatgyűjtés tárgyidőszaki minősége**
	1. **Relevancia és felhasználói igények:** rövid szöveges értékelés, valamint a felhasználók igényeit milyen mértékben és módon vették figyelembe a tervezéskor (OSAP tervezése során tartott megbeszélésen és egyéb módon tudomásra jutott igények)

**Visszacsatolási csatornák:** Két fő visszacsatolási csatorna van:

1. az évenként esedékes OSAP igényfelmérő megbeszélés,
2. az átvett adatbázis alapjául szolgáló Erdővédelmi kárbejelentő (EKB) lappal kapcsolatban bejelentők által tett visszajelzések.

**Felhasználói kör:** Erdészeti politika, erdészeti kutatók és oktatók.

**Felhasználói célok:** Az erdőben bekövetkező nagyobb káresemények megismerése, elemzése.

**A felhasználók elégedettsége (kérdőíves felmérés alapján):**

A felhasználók elégedettsége az elmúlt három évben több mutató esetében ingadozott, trendszerű változás azonban egyelőre nem érzékelhető (1. ábra).

1. ábra Felhasználók elégedettsége a 1255-ös számú adatátvétellel. Az egyes jellemzők 1-5 skálán mértek, a grafikonon a mediánokat tüntettük fel.

* 1. **Pontosság:** rövid szöveges értékelés

Az OSAP 1255 alapjául szolgáló adatok bejelentés alapján kerülnek az adatbázisba, vagyis az adatgyűjtés nem mintavételes, ezért statisztikai szempontból nem tekinthető reprezentatívnak. A gyenge, ill. az erdőgazdálkodást számottevő mértékben nem befolyásoló károkról ugyanis nem érkezik bejelentés. Szemben más, erdőkárokkal kapcsolatos adatgyűjtésekkel (pl. Erdővédelmi Hálózat, EVH) ugyanakkor az OSAP 1255 alapjául szolgáló adatbázis erdőrészlet-szintű, így a nagyobb, az erdőgazdálkodást veszélyeztető károkról (kalamitásokról) részletesebb és pontosabb információ nyerhető.

**Indikátorok:**

Adatbázis teljessége: tényleges megfigyelési egységek száma/tervezett megfigyelési egységek száma: nem értelmezhető

Hiányzó adatok aránya: hiányzó adatok száma/megfigyelési egységek száma: nem értelmezhető

Egység szintű imputálási arány: imputált megfigyelési egységek száma/összes megfigyelési egység: nem értelmezhető

Tétel szintű imputálási arány: imputált értékek száma/összes érték adathelyenként: nem értelmezhető

Hibajavítási arány: javított rekordok száma/összes rekord: 0

Adatfeldolgozó által javított hibák aránya: 0

Revíziók száma: 0

Revíziók által érintett tételek aránya: 0

Revíziók nagysága (eredeti és revideált értékek közötti százalékos különbségek): -

* 1. **Időszerűség:** a tervezett közzététel és a leírt esemény referenciaideje közötti idő hossza

6 hónap.

* 1. **Időbeli pontosság:** a publikálás tervezett időpontja tartható-e, ha nem mi ennek az oka (pl. minőség-ellenőrzés, javítás)

Tartható.

* 1. **Hozzáférhetőség:** az előállított adatokat hol jelennek meg (honlap, közlemény, egyéb kiadvány, nemzetközi adatátadás)

Az adatokat az Agrárminisztérium honlapján és az Agrárgazdasági Statisztikai Zsebkönyvben publikáljuk.

**Indikátorok:**

Védett adatok száma és aránya: Nem releváns a védett adatok kérdése, mert az adatszolgáltató nem magáról jelent adatot.

**Érthetőség:** milyen főbb elemeket tartalmaznak a metaadatok, mikor frissítették utoljára

A metaadatok segítik az adatok értelmezését a következő információk megadásával:

* kárerély mértéke meghatározásának módja;
* zárlati károsító fogalma;
* az adatgyűjtés módja.

A metaadatokat 2018-ban frissítettük, azóta a módszertan nem változott.

* 1. **Összehasonlíthatóság és koherencia:**

Mely évtől érhető el összehasonlítható idősor?

A 2013. évtől érhető el összehasonlítható idősor.

**Az előállított statisztikai adatok és velük kapcsolatban álló más adatok összehasonlítása:**

A 1255 adatátvétel adatait elvben az EVH monitoring adataival lehetne összehasonlítani, melynek célja az erdők egészségi állapotának folyamatos nyomon követése országos szinten. Az EVH-ban az ország teljes területét lefedő rácshálóban zajlik a mintavételezés éves gyakorisággal. Az EVH adatkörei részben azonosak a 1255 számú adatátvétel adatköreivel. Figyelemmel kell lenni ugyanakkor arra a feljebb is már említett tényre, hogy míg az EVH-ban nem szempont az erdőgazdálkodásra gyakorolt hatás, addig az OENYR-ben azok az erdőkárok jelennek meg, amelyek a gazdálkodást számottevően befolyásolják. Az OENYR-ben így jóval alacsonyabb a regisztrált károk területe. A két adatforrás összehasonlításából ezért következtetést nem lehet levonni.

**Rendelkezésre áll-e területi bontás?**

Igen, mert a nyilvántartási egység az erdőrészlet.

**Nemzetközi összehasonlíthatóság:**

Tekintettel arra, hogy az adatok bejelentésen alapulnak, a kisebb káresemények nemzetközi szinten nem összehasonlíthatók. Nagyobb katasztrófák (pl. gyapjas lepke gradáció) azonban nemzetközi szinten is elemezhetők.

**Alkalmazott osztályozások:**

1. Kárerély mértéke.
2. Károsítás típusok.
3. Erdészeti nagytáj.
	1. **Hatékonyság, költségek és adatszolgáltatói teher**

**Hatékonyság fokozó intézkedések:**

Az adatok minőségének ellenőrzésére (pl. duplikált adatok kiszűrésére) ellenőrző algoritmus készült, amely az adatbázisban fut.

**Hatékonyság felmérések:**

Egyelőre nem készültek.

**Automatizálási szint: (pl. elektronikus beküldési felület, e-mailes kommunikáció):**

Az EKB lap az indulásakor Excel programban kitölthető és belső ellenőrzéssel is ellátott volt. Informatikai fejlesztésnek köszönhetően később elkészült az ESZR (Erdészeti Szakmai Rendszer), amely az állami erdőgazdaságok saját adatbázisa az erdőket érintő ügyekben. Az ESZR az Erdészeti Szakigazgatási Információs Rendszerből (ESZIR) 2 hetente frissített adatokat kap. Az ESZR által manuális, adatbeviteli munka takarítható meg az erdőgazdaságok számára, akik az EKB lapot az ESZR adatai alapján töltik ki.